SINTEZA OBSERVAŢIILOR 

la proiectul de ORDIN pentru aprobarea Regulamentului privind cadrul organizat de tranzacţionare pe piaţa centralizată destinată atribuirii contractelor de energie electrică pentru perioade lungi de livrare (Regulament)
– document de discuţie – postat pe site până pe data de 18.10.2018
I. OBSERVATIII GENERALE:
1. AFEER - ASOCIAȚIA FURNIZORILOR DE ENERGIE ELECTRICĂ DIN ROMÂNIA
Consideram ca acest cadru de tranzactionare propus prin Ordin nu poate fi aplicat si deci, obiectivul principal, respectiv stimularea investitiilor in domeniul dezvoltarii capacitatilor de producere a  energiei electrice nu va putea fi atins. 
Observații: - la toate etapele ar trebui precizata o perioada de timp de minim si maxim – nu este necesară această precizare în Regulament, perioadele se vor preciza în procedura operațională elaborată de OPCOM, conform prevederilor art. 16;

· este publicata lista participantilor dar nu si castigatorul –de acord – s-a completat la art. 13 cu nume participant câștigător;

· exista contradictii privind definirea partilor carora li se aplica acest regulament, intre Nota de prezentare si textul proiectului de ordin – nu are implicație în textul Regulamentului
Constatam ca necesitatea de investitii in noi capacitati de producere a energiei electrice este pilonul central al Proiectului de Strategie Energetică a României 2018-2030, cu perspectiva anului 2050, publicat pe pagina web a Ministerului Energiei, in luna septembrie 2018. In cadrul acestuia sunt mentionate 4 obiective considerate investiții strategice de interes naţional: finalizarea Grupurilor 3 și 4 de la CNE Cernavodă; realizarea Hidrocentralei cu Acumulare prin Pompaj de la Tarnița-Lăpuștești; realizarea Grupului de 600 MW de la Rovinari; realizarea Complexului Hidrotehnic Turnu-Măgurele-Nicopole. Cu siguranta, indiferent de schema de finantare, realizarea lor va fi conditionata de incheierea unor contracte bilaterale negociate direct de energie electrica.

De asemenea, printre cele 8 obiective strategice fundamentale ale Strategiei sunt enumerate:

- piețe energetice competitive;

- România, furnizor regional de securitate energetică;

- creșterea contribuției energetice a României la piețele regionale și europene prin valorificarea resurselor energetice primare naționale, ceea ce presupune existenta si in Romania a tuturor mecanismelor de tranzactionare ca si in celelalte state membre al UE, respectiv inclusiv dreptul de a incheia contracte bilaterale negociate direct pe piata angro de energie electrica.
De asemenea dezvoltarea noilor tehnologii de stocare a energiei electrice, stimularea construirii de noi capacitati mici de producere a energiei electrice cat mai aproape de consumator si care sa raspunda nevoilor de consum exprimate de un anumit consumator vor avea succes numai daca se va completa cadrul de reglementare cu dreptul de a incheia contracte bilaterale negociate direct pe piata angro. In prezent obligatiile de plata care rezulta in urma obligatiei de a tranzactiona energia electrica pe piata angro numai pe pietele centralizate, precum si complexitatea utilizarii acestor piete centralizate sunt absolut impovaratoare pentru producatorii de energie electrica mici si pentru furnizorii mici. Exceptiile mentionate in Legea 220/2008, cu modificari si completari ulterioare consideram ca nu sunt suficient de stimulative.

Astfel, reiteram opinia noastra cu privire la necesitatea reintroducerea in actul normativ primar a dreptului de a incheia contracte bilaterale negociate direct pe piata angro de energie electrica si va rugam sa sustineti acest demers al nostru. Fata de situatia din anul 2012 cand a fost abrogat acest drept, structura pietei si reglementarile interne si europene s-au schimbat, respectiv: a crescut competitia la producere (prin aparitia producatorilor regenerabili, sustinuti prin schema de sprijin), piata PZU din Ro s-a cuplat cu alte 3 piete, dreptul de control al ANRE si al Consiliului Concurentei a fost intarit prin legislatie primara, s-a implementat REMIT.

2. RWEA - ASOCIAŢIA ROMÂNĂ PENTRU ENERGIE EOLIANĂ
RWEA salută deschiderea arătată spre noi investiții în domeniul energiei, iar în acest sens existența unei platforme pentru atribuirea contractelor de energie electrică pentru perioade lungi de livrare este un lucru pozitiv. Cu toate acestea, Proiectul conține limitări ce ar trebui rezolvate sau chiar înlăturate.
 Enumerăm mai jos limitări identificate în Proiect:
1. Imposibilitatea realizării tuturor variantelor de PPA. Contractele „on-site” sau „near site” nu vor putea fi semnate chiar dacă prin realizarea lor vor scădea sau se vor elimina anumite costuri cu rețeaua – nu se acceptă - prevederile Regulamentului nu exclud contractele „on-site” sau „near site”
2. Profilarea producției este discriminatorie și elimină  producătorii de energie regenerabilă – de acord – se elimină din cadrul art. 6 punctul 1 variantele de profilare a livrărilor
3. Limitarea la un număr de minim 3 participanți care să depună oferte (se propune mai jos negocierea liberă) - se acceptă – se elimină limitarea numărului de participanți
4. Taxele de participare trebuie să permită accesul neprohibitiv la piață. Existența unui contract de racordare este limitativă în condițiile costurilor mari cu racordarea – se modifică - operatorilor economici care dețin un  aviz de racordare valabil emis de un operator de reţea, având ca obiect racordarea unei capacităţi de producere a energiei electrice sau a unei capacităţi de producere a energiei electrice şi termice în cogenerare, care urmează să producă energia electrică ce va fi tranzacţionată în baza contractului încheiat pe PCTL;

5. Transparența totală a contractului este inacceptabilă – nu se acceptă – conform prevederilor art. 23 din Legea energiei electrice și a gazelor naturale nr. 123/2012, cu modificările și completările ulterioare, „tranzacţiile cu energie electrică se desfăşoară pe piaţa concurenţială, în mod transparent, public, centralizat şi nediscriminatoriu”. 
6. Semnarea unui contract fără a cunoaște partenerul poate fi incompatibilă pentru companiile listate la bursa, dar nu numai – nu se acceptă – participarea la PCTL este voluntară . 

7. Durata procesului de realizare a unui PPA nu este determinată – nu este cazul – este acordul de voință al părților, nu se stabilește prin Regulament.
8. Anumite părți implicate în mod normal în realizarea unui proiect energetic nou, de exemplu instituția finanțatoare și casa de avocatură, sunt excluse din acest proces – nu este cazul – instituția finanțatoare și casa de avocatură au calitate de terți și nu sunt implicați direct în contractul încheiat între părți.

9. Imposibilitatea apariției unor agregatori – nu este cazul –există dispoziții concrete în Legea privind eficiența energetică nr. 121/2014, cu modificările și completările ulterioare
10. Durata fixă a contractelor - este necesară o anumită flexibilitate a termenelor de valabilitate a contractelor (de exemplu 10 ani fix cu opțiune de prelungire cu 4 ani) – nu este cazul – este acordul de voință al părților  .

Menționăm cele două variante ale contractelor de tip „corporate PPA” ce au devenit comune la scara globală și europeană:

A. Direct sau fizic: Încheiat între un producător de energie regenerabilă și un consumator final, ce presupune livrarea energiei electrice de la o anumita instalație de producere către un consumator printr-o legătură fizică directă. În schimbul preluării energiei pe o perioadă fixă de timp, cumpărătorul își securizează un anumit preț pe o perioadă mai lungă de timp. Pentru succesul acestui tip de PPA, producătorul și consumatorul trebuie să se afle la o relativă apropiere unul de celălalt.

B. Virtual, sintetic sau financiar: spre deosebire de cel direct, acesta presupune ca energia livrată către un consumator industrial nu este necesar să provină din producția proprie a vânzătorului.

De asemenea, menționăm că Propunerea de DIRECTIVĂ A PARLAMENTULUI EUROPEAN ŞI A CONSILIULUI privind promovarea utilizării energiei din surse regenerabile, agreată în iunie 2018, prevede:„Member States shall assess the regulatory and administrative barriers to long-term renewables power purchase agreements, and remove unjustified barriers and facilitate the uptake of such agreements. Member States shall ensure that those agreements are not subject to disproportionate or discriminatory procedures and charges. Policies and measures facilitating the uptake of power purchase agreements shall be described in the integrated national energy and climate plans...”

În acest sens, RWEA propune includerea in textul Proiectului de Ordin a unor prevederi care sa permita:

· negocierea liberă între părți și semnarea unui contract cu durata, volumul, prețul, profilul etc. agreat de părți – nu se acceptă - conform prevederilor art. 23 din Legea energiei electrice și a gazelor naturale nr. 123/2012, cu modificările și completările ulterioare, „tranzacţiile cu energie electrică se desfăşoară pe piaţa concurenţială, în mod transparent, public, centralizat şi nediscriminatoriu” ;
· trimiterea contractului final la ANRE și comunicarea acestuia in variantă sintetică către OPCOM – nu se acceptă – ANRE nu are competențe în acest sens. 
3. UZINSIDER GENERAL CONTRACTOR S.A.
„PPA CORPORATIST” este un contract negociat BILATERAL ÎNTRE UN FURNIZOR care garantează plata prețului și deci veniturile din planul de afaceri, prin definirea unor prețuri fixe pe durata contractului de 10-15 ani, pornind de la un preț fix în anul I, care escaladează anual cu un procent de creștere negociat.

Prin caracterul CORPORATIST al PPA se înțelege ca CORPORAȚIA CARE SE OBLIGĂ SĂ PREIA ENERGIA ELECTRICĂ și să garanteze plata prețului convenit.
Banca ce asigură finanțarea prin credit bancar a realizării proiectului (65-70%) trebuie să accepte ca respectiva corporație/furnizor de energie, asigură garanții colaterale privind plata prețului. Rezultă clar că nu orice contract de vânzare-cumpărare de energie pe termen lung se califică ca BANCABIL. 
Noul mecanism propus de ANRE de contractare a energiei electrice pe termen mai lung printr-un proces de ofertare/contractare pe platforma OPCOM, este un mecanism de vânzare-cumpărare important pentru cei care doresc să își asigure stabilitatea în vânzări, dar care nu este adecvat susținerii DE NOI INVESTIȚII pe baza de „PPA CORPORATIST” descris mai sus, care presupun negocieri bilaterale complexe, cu definiții nestandard, sofisticate care nu se pot realiza decât prin negocieri directe. 
În plus „PPA CORPORATIST” nu se poate încheia pe o platformă, ca cea de la OPCOM, pentru simplul raționament că acest PPA este de la bun început NOMINATIV, rezultând dintr-un proces de negociere complex și îndelungat, iar clauzele de contract au definiții specifice de garantare, pe când contractul bilateral OPCOM devine nominativ numai după ce interesele celor doi converg pe platforma OPCOM și au la bază contracte standard de vânzare-cumpărare, CARE NU ADUC ȘI GARANȚII de tip RECURS – nu este cazul - mecanismul de tranzacționare propus asigură un grad de flexibilitate crescut, respectând totodată principiile de bază stabilite de Lege, iar propunerea ar încălca prevederile art. 23 alin. (1) din Lege.

Se propune inserarea în proiectul de modificare a Legii energiei electrice și a gazelor naturale nr. 123/2012 cu modificările și completările ulterioare, în curs de promovare, a următorului text:
„În vederea susținerii finanțării proiectelor de realizare de noi capacități de producere a energiei electrice din surse regenerabile, cu sau fără scheme de suport, sau prin mecanisme de cooperare definite la art. 15 și art. 16 din Legea 220/2008, producătorii de energie din surse regenerabile, pot încheia contracte bilaterale pe termen lung, la prețuri negociate.” – nu este cazul - propunerea de modificare legislativă trebuie adresată instituțiilor cu drept de inițiativă legislativă. Cu toate acestea considerăm că un tratament diferit al producătorilor de energie electrică din surse regenerabile este discriminatoriu și nu este benefic pieței de energie electrică.
4. SC ELECTRA NORTE EOLIAN SRL, SC ENERGY SKY SRL, SC EVN WINDPOWER Development&Construction SRL, SC GESTAMP EOLICA DACIA SRL, SC INTERNATINAL WIND ENERGY Botoșani SRL, SC PNE WIND ROMANIA ENERGY HOLDING SRL, WINDKRAFT SIMONSFELD RO SRL, SC ELECTRAWINDS-R SA, SC ELECTRICE RENOVATA SRL, SC WSB ENERGIE VERDE SRL  (Companii dezvoltatoare de proiecte de energie eoliană)
Manifestă îngrijorarea cu privire la posibilitatea ca implementarea acestei platforme centralizate să întârzie sau să devină o barieră administrativă în calea implementării contractelor de achiziție de energie electrică pe termen lung încheiate între companii-corporații de tip Corporate PPA în spiritul și conform propunerii de DIRECTIVĂ A PARLAMENTULUI EUROPEAN ȘI A CONSILIULUI privind promovarea utilizării energiei din surse regenerabile (reformare).
Art.15 (9) -  Statele membre elimină obstacolele administrative din calea contractelor de achiziție de energie electrică pe termen lung încheiate de întreprinderi pentru a finanța sursele regenerabile de energie și a facilita utilizarea acestora.
Consideră că propunerea de platformă este incompatibilă în această formă cu propunerea de Directivă dar și cu obiectivele nționale și europene în domeniul energiei regenerabile fiind un mecanism netestat, fără echivalent în nicio țară europeană, fapt care ar putea să întârzie și mai mult implementarea de noi proiecte în domeniul energiei ridicând în același timp în mod artificial costul de implementare al acestora (un cost deja ridicat din cauza riscului investițional generat de instabilitatea legislativă, fiscală și de reglementare).

Propuneri concrete ce pot face această platformă utilă ca pe o soluție intermediară până la implementarea noii directive privind promovarea utilizării energiei din surse regenerabile și deblocarea implementării contractelor de tip Corporate PPA după modelul țărilor europene avansate:
· Accesul la platformă trebuie să nu fie limitat (art. 3 lit. a)) de obținerea unui contract de racordare având în vedere actuale reglementările actuale privind tariful de întărire a rețelelor (Ti) ce generează costuri prohibitive penrtu majoritatea covârșitoare a proiectelor de energie regenerabilă.
a) Conceptul de Corporate PPA permite negocierea între părți la orice nivel de dezvoltare a proiectului.

b) În cazul unei licitații inițiată de cumpărator acesta poate stabili propriile criterii de calificare a ofertanților (și inclusiv nivelul de maturitate a proiectelor).

· Eliminarea discriminării capacităților de energie regenerabilă din punctul de vedere al profilării producției (art. 6 punctul 1 lit. b,c,d,e,f,g).
a) Conceptul de Corporate PPA permite achiziționarea întregii cantități de energie indiferent de variabilitate, profil sau putere medie definită pe intervale orare, sezoniere sau anuale în urma negocierii libere între părți.

b) În forma actuală propunerea elimină complet sursele de energie regenerabilă ce utilizează resursă naturală variabilă (de tip hidro, solar, eolian).
· Eliminarea limitărilor cu privire la numărul minim de candidați calificați – art. 6 punctul 1 lit. l) 
a) Conceptul de Corporate PPA permite negocierea inclusiv doar între părți.
b) Există riscul ca dezvoltatorii de proiecte (operatorii economici de la art. 3 lit. a)) să nu poată niciodată atrage interesul a 3 candidați în cazul inițierii ofertei de către aceștia.

· Eliminarea transparenței totale a contractului și negocierii față de participanții din piață neimplicați în licitație (art.6 punctul 4).
· Având în vedere costurile mari estimate cu privire la utilizarea acestei platforme (angajarea de personal calificat, suport legal și tehnic) accesul nu trebuie să fie limitat suplimentar de către OPCTL prin impunerea unor taxe, tarife și sume penalizatoare arbitrare, costurile suportate de către utilizatori urmând să fie în mod transparent corelate cu costurile suportate de către OPCTL pentru implementarea și operarea platformei centralizate.
II. OBSERVAȚII PUNCTUALE: 
	Nr. crt
	Art.
	Emitent obs.
	Text existent
	Text propus - comentarii (motivatia- cu italic)
	Rezolutia elaboratorului (justificare)

	1.
	Art. 3 
lit. a)
	Companii dezvoltatoare de proiecte de energie eoliană
	Art. 3 lit. a) Prezentul  regulament se aplică:

a) operatorilor economici care au încheiat un contract de racordare cu un operator de reţea, având ca obiect racordarea unei capacităţi de producere a energiei electrice sau a unei capacităţi de producere a energiei electrice şi termice în cogenerare, care urmează să producă energia electrică ce va fi tranzacţionată în baza contractului încheiat pe PCTL;


	Accesul la platformă trebuie să nu fie limitat de obținerea unui contract de racordare având în vedere reglementările actuale privind tariful de întărire a rețelelor (Ti) ce generează costuri prohibitive pentru majoritatea covârșitoare a proiectelor de energie regenerabilă.Conceptul de Corporate PPA permite negocierea între părți la orice nivel de dezvoltare a proiectului.

În cazul unei licitații inițiată de cumpărator acesta poate stabili propriile criterii de calificare a ofertanților (și inclusiv nivelul de maturitate a proiectelor).
	se acceptă – se reformulează
Prezentul  regulament se aplică:operatorilor economici care dețin un  aviz de racordare valabil emis de un operator de reţea, având ca obiect racordarea unei capacităţi de producere a energiei electrice sau a unei capacităţi de producere a energiei electrice şi termice în cogenerare, care urmează să producă energia electrică ce va fi tranzacţionată în baza contractului încheiat pe PCTL;



	2.
	Art.3
lit.b)
	AFEER
	Art. 3 lit. b): titularilor de licenţă din domeniul energiei electrice şi consumatorilor finali,  interesaţi în achiziţia energiei electrice; 


	sunt mentionati si consumatorii finali interesati sa achizitioneze energie. In conditiile actuale ale legislatiei primare, oricare consumator final poate cumpara direct energie electrica de la operatorul economic mentionat la art.3 lit.a) ? (de exemplu se va ajunge in final la un contract direct de vanzare/cumparare incheiat intre un titular de licenta de producere a energiei electrice si un consumator final; pentru aceasta ANRE va modifica termenii generali de acordare a licentei de producere a energiei electrice?)


	Nu se acceptă – oferta inițiatoare poate depusă de un furnizor de energie elctrică sau de un client final;
· nu este cazul de modificare a licenței de producere a energiei electrice, deoarece se încheie un contract de vânzare – cumpărare, indiferent cine este inițiatorul ofertei: furnizor cu client final 

	3.
	Art. 4
punctul 2 lit. l)
	AFEER
	l) formula de ajustare a preţului – formulă de calcul ce permite actualizarea preţului contractat al energiei electrice la momentul livrării în raport cu momentul încheierii contractului, prin utilizarea de indicatori specifici publicaţi de operatorul pieţei angro de energie electrică pentru pieţele centralizate de energie electrică.


	nu este clar care este pretul final


	Se acceptă – se modifică astfel: „l)
formula de ajustare a preţului – formulă de calcul ce permite actualizarea preţului contractat al energiei electrice la momentul livrării în raport cu momentul încheierii contractului, prin utilizarea de indicatori specifici publicaţi de operatorul pieţei angro de energie electrică pentru pieţele centralizate de energie electrică, stabilită conform procedurii specifice OPCOM.”


	4.
	Art.6.
punctul 1 lit. f)
	E.ON Energie Romania
	Principiile aplicate sesiunilor de tranzacţionare pentru atribuirea de contracte de energie electrică pentru perioade lungi de livrare în cadrul PCTL, sunt următoarele:

1.
Fiecare ofertant iniţiator îşi defineşte oferta proprie de vânzare sau cumpărare de energie electrică, caracterizată prin:

(…)

f)
livrare în semi-bandă sau orice combinaţie între profilele de bandă, vârf şi gol, clar definite ca intervale orare;

(…)
	Propunem adăugarea unei noi litere „f1” care să permită livrarea în profil specific. 

f1) livrarea în profil specific

Propunem posibilitatea  livrării în profil specific. Profilele specifice trebuie definite în functie de tipul de energie regenerabilă, şi aprobate de către ANRE în mod unic pentru fiecare tip de energie în parte

	Se acceptă: – se elimină din cadrul art. 6 punctul 1 variantele de profilare zilnică 



	5.
	Art. 6
punctul 1 lit. l)
	E.ON Energie Romania
	l) numărul minim al candidaţilor calificaţi pentru a participa la etapa de dialog competitiv, care nu va fi mai mic de 3;
	l) numărul minim al candidaţilor calificaţi pentru a participa la etapa de dialog competitiv, care nu va fi mai mic de 2, inclusiv iniţiatorul

Dacă există un singur ofertant (răspuns) să se poată începe negocierea pentru respectivul produs
	se acceptă – se elimină orice limitare a numărului de candidați participanți


	6.
	Art.6
 punctul 1
	AFEER
	Principiile aplicate sesiunilor de tranzacţionare pentru atribuirea de contracte de energie electrică pentru perioade lungi de livrare în cadrul PCTL sunt următoarele:

1. Fiecare ofertant iniţiator îşi defineşte oferta proprie de vânzare sau cumpărare de energie electrică, caracterizată prin (…)
	- oferta initiatoare poate fi de vanzare SAU de cumparare; 

- in situatia in care este de cumparare, vanzatorii (potentiali investitori in capacitati de producere a energiei electrice), trebuie sa fie in nr. de minim 3 ca sa se parcurga etapele sesiunilor de tranzactionare?

· nu exista produse flexibile;

· se impune un numar minim de candidati (3) calificati sa participe la etapa de dialog competitiv;

· existenta unui moment fix de incepere a livrarii, in conditiile in care pot sa apara, pe parcursul construirii capacitatii de producere, intarzieri de punere in functiune;


	Nu se acceptă: oferta inițiatoare trebuie să fie de vânzare sau cumpărare
· nu este cazul – s-a reformulat

– se acceptă - se elimă orice referire la numărul de candidați calificați să participe la etapa de dialog competitiv
· fiind vorba de un contract semnat între părți, se introduc oferte ferme dar contractul poate cuprinde elemente ce se pot modifica pe parcursul derulării acestuia (de ex: durata)

	7.
	Art. 6
 punctul l lit. b,c,d,e,f,g 
	Companii dezvoltatoare de proiecte de energie eoliană
	Art. 6. Principiile aplicate sesiunilor de tranzacţionare pentru atribuirea de contracte de energie electrică pentru perioade lungi de livrare în cadrul PCTL, sunt următoarele:
Fiecare ofertant iniţiator îşi defineşte oferta proprie de vânzare sau cumpărare de energie electrică, caracterizată prin: profilul zilnic al livrărilor, prin alegerea din următoarele variante:

a) livrare în bandă;

b) livrare la ore de vârf de sarcină, clar definite ca intervale orare;

c) livrare la ore de gol de sarcină, clar definite ca intervale orare;

d) livrare în semi-bandă sau orice combinaţie între profilele de bandă, vârf şi gol, clar definite ca intervale orare;

e) puterea medie orară aplicabilă profilului/profilelor indicate, cu încadrarea în caracteristicile tehnice ale capacităţii energetice pentru care a fost emis avizul tehnic de racordare şi a fost încheiat contractul de racordare;
	Eliminarea discriminării capacităților de energie regenerabilă din punctul de vedere al profilării producției (art. 6 punctul 1 lit. b,c,d,e,f,g).

Conceptul de Corporate PPA permite achiziționarea întregii cantități de energie indiferent de variabilitate, profil sau putere medie definită pe intervale orare, sezoniere sau anuale în urma negocierii libere între părți.

În forma actuală propunerea elimină complet sursele de energie regenerabilă ce utilizează resursă naturală variabilă (de tip hidro, solar, eolian).


	Se acceptă: – se elimină din cadrul art. 6 punctul 1 variantele de profilare 

	8.
	Art. 6
 punctul 1 lit. l)
	Companii dezvoltatoare de proiecte de energie eoliană
	l) numărul minim al candidaţilor calificaţi pentru a participa la etapa de dialog competitiv, care nu va fi mai mic de 3;


	Eliminarea limitărilor cu privire la numărul minim de candidați calificați – art. 6 punctul 1 lit. l) 
Conceptul de Corporate PPA permite negocierea inclusiv doar între părți.

Există riscul ca dezvoltatorii de proiecte (operatorii economici de la art. 3 lit. a)) să nu poată niciodată atrage interesul a 3 candidați în cazul inițierii ofertei de către aceștia.
	Se acceptă - se elimă orice referire la numărul de candidați calificați să participe la etapa de dialog competitiv 


	9.
	Art. 6 
punctul 4
	Companii dezvoltatoare de proiecte de energie eoliană
	4. OPCTL organizează şedinţe de licitaţie cu negociare continuă, în sistem online,  pentru evaluarea ofertelor finale, care se desfăşoară cu respectarea următoarelor principii:

a) ca urmare a unei oferte de vânzare/cumpărare introduse pentru tranzacţionare de către participantul iniţiator al licitaţiei, într-o primă fază de licitare se pot introduce oferte de răspuns cu preţuri mai mari, mai mici sau egale cu cel din oferta iniţiatoare, fără ca participantul iniţiator să-şi poată modifica preţul propus; ofertele de răspuns pot fi modificate/retrase/anulate pe parcursul acestei faze, în funcţie de strategia proprie de ofertare sau evoluţia pieţei, toate aceste operaţiuni fiind vizualizate în piaţă;

b) corelarea automată a cererii cu oferta se realizează într-o a doua fază de ofertare, în baza căreia se vor încheia tranzacţiile cu energie electrică rezultate din procesul de ofertare;

c) dacă după derularea procesului prezentat mai sus oferta participantului iniţiator nu a fost executată integral, se poate organiza o nouă fază a etapei evaluare a ofertelor finale, care permite introducerea/modificarea/anularea ordinelor atât de participantul iniţiator, cât şi de ceilalţi participanţi, toate operaţiunile fiind vizualizate în piaţă prin ecranele sistemului de tranzacţionare.
	Eliminarea transparenței totale a contractului și negocierii față de participanții din piață neimplicați în licitație (art.6 punctul 4).Având în vedere costurile mari estimate cu privire la utilizarea acestei platforme (angajarea de personal calificat, suport legal și tehnic) accesul nu trebuie să fie limitat suplimentar de către OPCTL prin impunerea unor taxe, tarife și sume penalizatoare arbitrare, costurile suportate de către utilizatori urmând să fie în mod transparent corelate cu costurile suportate de către OPCTL pentru implementarea și operarea platformei centralizate.


	Nu se acceptă: conform prevederilor art. 23 din Legea energiei electrice și a gazelor naturale nr. 123/2012, cu modificările și completările ulterioare, „tranzacţiile cu energie electrică se desfăşoară pe piaţa concurenţială, în mod transparent, public, centralizat şi nediscriminatoriu” 

	10.
	Art. 6
punctul 9
	E.ON Energie Romania
	pct. 9: În cazul în care oferta iniţiatoare a fost retrasă înainte de data licitaţiei şi nu a fost primită nici o ofertă de răspuns până la data retragerii, OPCTL va aplica un procent penalizator de 50% din valoarea sumei penalizatoare stabilite conform prevederilor procedurii operaţionale specifice privind organizarea şi administrarea PCTL
	Propunem introducerea pct 91:

Prin excepţie de la prevederile pct. 9 se stabileşte termenul de 3 zile lucrătoare pentru transmiterea ofertelor de răspuns (etapa I), perioadă în care atât ofertele iniţiatoare cât şi ofertele de răspuns să poată fi retrase fără aplicarea unui procent penalizator.

Propunem existenţa unui termen de 3 zile lucrătoare pentru transmiterea ofertelor de răspuns (etapa I), perioadă în care atât ofertele iniţiatoare cât şi ofertele de răspuns să poată fi retrase fără aplicarea unui procent penalizator
	Se elimină - deoarece valorile penalităților se stabilesc, conform pct. 7, prin procedura OPCOM. 

